Ёсць людзі, якія ўмеюць працаваць дык працаваць і, як у маёй песні, гуляць дык гуляць. Ёсць берасцейска-палескі характар, адметная культура, ментальнасць. Яна такая пушчанская, шмат у чым адрозная і ад усходніх рэгіёнаў Беларусі, і ад паўночна-заходняга, у якім я рос. Хітрэйшая – і мне гэта падабаецца. Тут цікавы народ, цікавая гісторыя. І цікавая, беларуская будучыня, якую нельга здабыць, адстаяць без нашых сумесных высілкаў, без любові да таго, што называецца Берасцейшчына і Беларусь.